

**หมอใหญ่กรุงเก่า : แนะประชาชน “รักอย่างปลอดภัย คนไทยรุ่นใหม่ พกถุงยางอนามัยไว้ ไม่ตกเทรนด์”**

นพ.พิทยา ไพบูลย์ศิริ **นายแพทย์สาธารณสุขจังหวัดพระนครศรีอยุธยา เปิดเผยว่า** เป็นที่รับรู้กัน  
ทั่วโลกว่าในวันที่ 14 กุมภาพันธ์ ของทุกปี เป็นวันแห่งความรัก ซึ่งในช่วงเทศกาลนี้คู่รักวัยรุ่นมักใช้  
แสดงความรักต่อคู่รัก แฟน หรือคู่ฉาบฉวย บางส่วนจะแสดงออกโดยการมีเพศสัมพันธ์ระหว่างกันทั้งตั้งใจ  
และไม่ตั้งใจ ทำให้เกิดปัญหาการแพร่ระบาดของโรคติดต่อทางเพศสัมพันธ์ และในวันนี้ยังเป็นวันรณรงค์ป้องกันโรคติดต่อทางเพศสัมพันธ์ โดยมีคำขวัญว่า **“เรื่องเท่ๆ กับรักของเรา”**

**จากสถานการณ์ที่วัยรุ่นมีเพศสัมพันธ์กันเร็วขึ้น อีกทั้งอายุของการมีเพศสัมพันธ์ครั้งแรกน้อยลงเรื่อยๆ ซึ่งสาเหตุที่ทำให้เยาวชนมีเพศสัมพันธ์ก่อนวัยอันควรอาจมาจากหลายปัจจัย ความรู้เท่าไม่ถึงการณ์ของเยาวชนก็เป็นอีกหนึ่งปัจจัยที่สำคัญ ซึ่งนั่นหมายถึงเยาวชนย่อมมีความเสี่ยงต่อการติดกามโรค ได้แก่** ซิฟิลิส หนองในแท้ หนองในเทียม แผลริมอ่อน **แผลกามโรคเรื้อรังที่ขาหนีบ รวมทั้งโรค**[ติดต่อทางเพศสัมพันธ์](http://dpc9.ddc.moph.go.th/crd/sti.html) ซึ่งได้แก่ เริม หูดหงอนไก่ หูดข้าวสุก โลน หิด พยาธิช่องคลอด เชื้อราในช่องคลอด อุ้งเชิงกรานอักเสบ   
ซึ่งโรคดังกล่าวสามารถรักษาให้หายขาดได้ แต่หากโชคร้ายอาจติดโรคเอดส์ซึ่งเป็นโรคร้ายที่ไม่สามารถรักษา  
ให้หายขาดได้

องคการอนามัยโลกคาดการณจำนวนผูติดเชื้อโรคติดตอ ทางเพศสัมพันธรายใหม ประมาณ   
499 ลานคนตอป ซึ่งภูมิภาคเอเชียตะวันตกเฉียงใต มีผูติดเชื้อโรคติดตอ ทางเพศสัมพันธรายใหมประมาณ 79 ลานคนตอป เยาวชนอายุ 15 - 24 ป ติดโรคติดตอทางเพศสัมพันธ เพิ่มสูงขึ้น (หนองใน ซิฟลิส   
แผลริมออน หนองในเทียม กามโรคตอมน้ำเหลือง) จาก 41.6 ตอประชากรแสนคน (ป พ.ศ. 2550)   
เพิ่มเปน 55.3 ตอประชากรแสนคน (ป พ.ศ. 2556) ผูชายติดโรคติดตอทางเพศสัมพันธสูงกวาผูหญิง   
1.4 เทา

นพ.พิทยา ไพบูลย์ศิริ กล่าวต่อว่า เพื่อความปลอดภัยของตนเองและคู่รัก หากต้องมีเพศสัมพันธ์  
ที่ไม่เสี่ยงต่อการติดโรคติดต่อทางเพศสัมพันธ์และลดความเสี่ยงต่อการตั้งครรภ์ไม่พึงประสงค์ ซึ่งจะส่งผลกระทบอื่นๆ ตามมาอีกมากมาย เยาวชนควรยึดหลัก **“รักอย่างปลอดภัย คนไทยรุ่นใหม่ พกถุงยางไว้   
ไม่ตกเทรนด์”** คือ

- รู้วิธีการปฏิเสธ หรือต่อรอง เมื่ออยู่ในสภาวะที่ไม่พร้อมจะมีเพศสัมพันธ์ - มีทัศนคติที่ดีต่อถุงยางอนามัยในเรื่องของการป้องกันโรค และถ้าไม่ใช้จะถือว่าประมาท - มีการเตรียมตัว พกถุงยางอนามัยไว้เสมอ และสามารถใช้ได้อย่างถูกวิธี - มีความรับผิดชอบต่อตนเองและคู่เพศสัมพันธ์ โดยใช้ถุงยางอนามัยทุกครั้ง และทุกช่องทาง  
ที่มีเพศสัมพันธ์ เพราะใครๆก็เสี่ยงติดเชื้อโรคติอต่อทางเพศสัมพันธ์และเอดส์

ท้ายที่สุดแล้วแม้ว่าเยาวชนจะยึดหลัก **“รักอย่างปลอดภัย คนไทยรุ่นใหม่ พกถุงยางไว้   
ไม่ตกเทรนด์”**เพื่อป้องกันตนเองและคู่รักให้ปลอดภัยแล้วก็ตามแต่ใช่ว่าเป็นวิธีที่ดีที่สุด ซึ่งวิธีการป้องกัน  
การติดโรคติดต่อทางเพศสัมพันธ์และการป้องกันการตั้งครรภ์ไม่พึงประสงค์ที่ดีที่สุดคือ **“การไม่มีเพศสัมพันธ์”** นั่นเอง

**งานประชาสัมพันธ์ กลุ่มงานบริหารทั่วไป สำนักงานสาธารณสุขจังหวัดพระนครศรีอยุธยา โทร ๐ – ๓๕๒๔ - ๑๕๒๐ ต่อ ๑๑๐**